stanford-oval/wikipedia huggingface dataset:
ไรนุส มิเชลส์
อาชีพนักฟุตบอล

มิเชลส์เกิดเมื่อวันที่ 9 กุมภาพันธ์ ค.ศ. 1928 ที่ กรุงอัมสเตอร์ดัม และเติบโตในย่าน Olympiaweg ถนนที่ตั้งอยู่ใกล้กับ โอลิมปิกสเตเดียม กระทั่งเขาได้รับของขวัญวันเกิดอายุครบ 8 ปีเมื่อวันที่ 9 กุมภาพันธ์ ค.ศ. 1936 ด้วยรองเท้าฟุตบอลและเสื้อแข่งของทีมอายักซ์ในเวลาต่อมาระหว่างที่เขาและพ่อกำลังเล่นฟุตบอลที่สนามเล็ก ๆ ใกล้บ้านเพื่อนของครอบครัวที่ชื่อ Joop Köhler ซึ่งเป็นหนึ่งในผู้บริหารของทีมอายักซ์ได้เข้ามาชักชวนให้มิเชลส์เข้าร่วมสโมสรและกลายมาเป็นสมาชิกรุ่นเยาว์ของสโมสรเมื่อ ค.ศ. 1940 ขณะอายุได้ 12 ปีกระทั่งเขาได้ร่วมเป็นทหารใน กองทัพเนเธอร์แลนด์ เมื่อ ค.ศ. 1944 ขณะอายุได้ 16 ปี
ในเวลาเดียวกัน ลีลล์ สโมสรฟุตบอลในฝรั่งเศสได้พยายามจะเซ็นสัญญากับมิเชลส์แต่ไม่สำเร็จเนื่องจากในช่วงนั้นเขายังอยู่ในช่วงรับใช้ชาติ
อาชีพนักฟุตบอล > อายักซ์ชุดใหญ่

ในวันอาทิตย์ที่ 9 มิถุนายน ค.ศ. 1946 มิเชลส์ได้ลงประเดิมสนามให้กับทีมชุดใหญ่ของอายักซ์อย่างเป็นทางการในฐานะตัวสำรองแทนที่ฮาน แลมเบรกต์ ที่ได้รับบาดเจ็บ ในนัดเปิดตัวของเขาอายักซ์เอาชนะเอดีโอ หรือ เอดีโอ เดน ฮาก ในปัจจุบันไปได้ 8–3 โดยในนัดนั้นมิเชลส์ทำได้ถึง 5 ประตูเมื่อจบฤดูกาลนั้นมิเชลส์สามารถพาอายักซ์คว้าแชมป์ลีกเป็นสมัยที่ 14 ได้สำเร็จ และในฤดูกาลถัดมาพวกเขาคว้าแชมป์ลีกได้อีกสมัย แม้จะมีผู้ตั้งข้อสงสัยในทักษะทางเทคนิคของมิเชลส์ แต่เพื่อนร่วมทีมอย่างคอร์ ฟาน เดอร์ ฮาร์ท และกัปตันทีมอย่างยูป สต็อฟเฟเลน ต่างชื่นชมในความแข็งแกร่งและลูกโหม่งอันทรงพลังของเขา
กแญฟ

| กแญฟ |
| --- | --- |
เมือง
ปราสาทกแญฟ หนึ่งในจุดหมายตาที่โดดเด่นที่สุดในภูมิภาคพอเมอเรเนีย
   ธง ตราอาร์ม
กแญฟที่ตั้งเมืองกแญฟในประเทศโปแลนด์
พิกัด: 53°50′0″N 18°50′0″E﻿ / ﻿53.83333°N 18.83333°E﻿ / 53.83333; 18.83333
ประเทศ:  โปแลนด์
จังหวัด: ปอมอแช
เทศมณฑล: ตแชฟ
เทศบาล: กแญฟ
ก่อตั้ง: คริสต์ศตวรรษที่ 13
สิทธิ์ของเมือง: ค.ศ. 1297
การปกครอง
 • นายกเทศมนตรี: มาเรีย กูชึญสกา
พื้นที่
 • ทั้งหมด: 6.75 ตร.กม. (2.61 ตร.ไมล์)
ความสูง: 47 เมตร (154 ฟุต)
ประชากร (ค.ศ. 2016)
 • ทั้งหมด: 6,870 คน
 • ความหนาแน่น: 1,000 คน/ตร.กม. (2,600 คน/ตร.ไมล์)
เขตเวลา: UTC+1 (เวลายุโรปกลาง)
 • ฤดูร้อน  (เวลาออมแสง): UTC+2 (เวลาออมแสงยุโรปกลาง)
รหัสไปรษณีย์: 83-140
รหัสพื้นที่: +48 58
ทะเบียนพาหนะ: GTC
เว็บไซต์: www.gniew.pl
กแญฟ (โปแลนด์: Gniew, ออกเสียง: [ɡɲɛf]; คาชูเบีย: Gméw, Gniéw) เป็นเมืองประวัติศาสตร์ที่ตั้งอยู่ริมฝั่งซ้ายของแม่น้ำวิสวาในจังหวัดปอมอแช ทางตอนเหนือของประเทศโปแลนด์ มีประชากร 6,870 คน (ค.ศ. 2016) กแญฟเป็นหนึ่งในเมืองที่เก่าแก่ที่สุดในภูมิภาคพอเมอเนียทางฝั่งโปแลนด์ และมีชื่อเสียงจากปราสาทกอทิกที่สร้างด้วยอิฐในสมัยกลาง ซึ่งได้กลายเป็นสถานที่ที่เป็นที่รู้จักมากที่สุดในภูมิภาคดังกล่าว
ไมเคิล สเวตคอฟสกี

| 0 | 1 | 2 | 3 |
| --- | --- | --- | --- |
 ไมเคิล สเวตคอฟสกี ในสโมสรฟุตบอลราชนาวี ค.ศ. 2015
ข้อมูลส่วนตัว
ชื่อเต็ม:  ไมเคิล สเวตคอฟสกี
วันเกิด:   (1987-11-21) 21 พฤศจิกายน ค.ศ. 1987 (36 ปี)
สถานที่เกิด:  ซิดนีย์, ประเทศออสเตรเลีย
ส่วนสูง:  1.90 m (6 ft 3 in)
ตำแหน่ง:  กองหลัง
ข้อมูลสโมสร
สโมสรปัจจุบัน:  อิสระ
สโมสรเยาวชน
2002–2006:  เปลิสเตอร์
สโมสรอาชีพ*
| ปี |  ทีม |  ลงเล่น |  (ประตู) |
| 2007–2008 |  เบลาซิกา |  29 |  (5) |
| 2008–2010 |  เปลิสเตอร์ |  44 |  (2) |
| 2010–2011 |  เปอร์เซอบายา 1927 |  24 |  (3) |
| 2011–2012 |  Kitchee |  19 |  (0) |
| 2012–2013 |  Rabotnički |  10 |  (0) |
| 2013–2014 |  ย่างกุ้งยูไนเต็ด |  30 |  (3) |
| 2014–2014 |  เบลาซิกา |  9 |  (0) |
| 2014–2015 |  เปลิสเตอร์ |  12 |  (3) |
| 2015–2016 |  ราชนาวี |  23 |  (2) |
| 2016–2017 |  เปลิสเตอร์ |  20 |  (1) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 11:47, 20 เมษายน ค.ศ. 2017 (UTC)
ไมเคิล สเวตคอฟสกี (มาซิโดเนีย: Мајкл Цветковски; อังกฤษ: Michael Cvetkovski; เกิดวันที่ 21 พฤศจิกายน ค.ศ. 1987) เป็นนักฟุตบอลชาวมาซิโดเนีย/ออสเตรเลีย ผู้ทำหน้าที่กองหลังให้แก่สังกัดสโมสรฟุตบอลราชนาวีในการแข่งขันไทยพรีเมียร์ลีก
ผลงานในระดับอาชีพ > สโมสรฟุตบอลเปลิสเตอร์ (ค.ศ. 2002-2006)

ไมเคิล สเวตคอฟสกี เกิดที่ซิดนีย์ ประเทศออสเตรเลีย เมื่อวันที่ 21 พฤศจิกายน ค.ศ. 1987 เขาเริ่มเข้าแข่งขันฟุตบอลในระดับอาชีพตั้งแต่อายุ 8 ปีร่วมกับสังกัดร็อคเดลซิตี ซึ่งเป็นสโมสรฟุตบอลระดับท้องถิ่นในซิดนีย์ และมีความกระตือรือร้นต่อการพัฒนาทักษะ แล้วเขาก็ได้ย้ายไปยังประเทศมาซิโดเนีย ซึ่งอยู่ในทวีปยุโรปเมื่ออายุได้ 14 ปี และเซ็นสัญญาร่วมกับทีมลีกชั้นนำอย่างสโมสรฟุตบอลเปลิสเตอร์ สเวตคอฟสกีพัฒนาทักษะการเป็นนักฟุตบอลอย่างต่อเนื่องและมีความก้าวหน้าผ่านการร่วมทีมชุดเยาวชนของสโมสรฟุตบอลเปลิสเตอร์โดยได้เข้าร่วมแข่งขันในแต่ละฤดูกาลมาอย่างต่อเนื่อง เพียงไม่นาน ผลงานของเขาก็ได้รับความสนใจจากทีมบริหารชุดใหญ่ของสโมสรฟุตบอลเปลิสเตอร์ และได้รับการเสนอเซ็นสัญญาเข้าร่วมในระดับอาชีพเป็นเวลา 4 ปีเมื่อครั้งมีอายุได้ 18 ปี
ผลงานในระดับอาชีพ > สโมสรฟุตบอลเบลาซีกา (ค.ศ. 2007-2008)

ในฐานะของการเป็นนักฟุตบอลหนุ่มผู้มีความสามารถ สเวตคอฟสกีได้รับการส่งเพื่อให้ยืมตัวสู่ทีมระดับแถวหน้าอย่างสโมสรฟุตบอลเบลาซีกา เพื่อเก็บเกี่ยวประสบการณ์และได้มีส่วนร่วมในฟุตบอลชั้นนำของประเทศ ซึ่งเป็นเวลาไม่นานนักสำหรับสเวตคอฟสกีในการแสดงความสามารถเมื่อเขาได้รับเลือกให้เป็นตัวแทนของทีมสโมสรฟุตบอลเบลาซีกาสู่การแข่งขันระดับสากลในารายการวีอาเรกจีโอคัพเวิลด์ฟุตบอลทัวร์นาเมนต์โกปปาการ์เนวาเล 2008
ผลงานในระดับอาชีพ > วีอาเรกจีโอคัพเวิลด์ฟุตบอลทัวร์นาเมนต์โกปปาการ์เนวาเล 2008

สโมสรฟุตบอลเบลาซีกา (มาซิโดเนีย), เอซี มิลาน (อิตาลี), เอฟเฟชิ บารี (อิตาลี), มาเลเซียนอินเดียน (มาเลเซีย) ต่างอยู่ในสาย D ของการแข่งขัน สเวตคอฟสกีได้ปรากฏตัวถึง 3 ครั้งร่วมกับทีมสโมสรฟุตบอลเบลาซีกาและจบเกมโดยทีมอยู่ในอันดับสองของกลุ่มร่วมกับทีมเอฟเฟชิ บารี เนื่องจากผลการทำประตูที่ต่างกัน ส่งผลให้ทีมสโมสรฟุตบอลเบลาซีกาไม่สามารถผ่านเข้าสู่รอบสองได้
ผลงานในระดับอาชีพ > สโมสรฟุตบอลเปลิสเตอร์ (ค.ศ. 2008-2010)

ภายหลังจากประสบความสำเร็จเมื่อครั้งร่วมสังกัดสโมสรฟุตบอลเบลาซีกา สเวตคอฟสกีได้กลับไปร่วมสโมสรฟุตบอลเปลิสเตอร์อีกในปี ค.ศ. 2009 และได้รับการเปิดตัว ณ วันที่ 15 สิงหาคม ค.ศ. 2009 สโมสรฟุตบอลเปลิสเตอร์สามารถสร้างผลงานที่โดดเด่นของฤดูกาล 2009/10 ด้วยการเป็นที่ 4 ของตาราง ซึ่งสเวตคอฟสกีสามารถสร้างผลงานเป็นที่น่าประทับใจได้อีกครั้ง และหลังจากทำหน้าที่ในสองฤดูกาลร่วมกับทีมสโมสรฟุตบอลเปลิสเตอร์กับการปรากฏตัว 44 ครั้ง เขาก็ได้ยอมรับข้อเสนอจากทีมเปอเซบายา 1927
ผลงานในระดับอาชีพ > สโมสรฟุตบอลเปอเซบายา 1927 (ค.ศ. 2010-2011)

เมื่อวันที่ 20 ธันวาคม ค.ศ. 2010 สเวตคอฟสกีได้ย้ายไปยังสโมสรเปอเซบายา 1927 และลงนามในสัญญา 1 ปีสำหรับจำนวนเงินที่ไม่ได้รับการเปิดเผย สเวตคอฟสกีปรากฏตัว 24 ครั้งเมื่อลงแข่งร่วมกับทีมเปอเซบายา 1927 โดยสามารถทำได้ถึง 3 ประตู ซึ่งช่วยให้ทีมสามารถก้าวขึ้นสู่ระดับสูงสุดของตารางในฤดูกาล 2010/11
แหล่งข้อมูลอื่น

Football Federation of Macedonia (ในภาษามาซิโดเนียและอังกฤษ)
Profile Macedonian Football (ในภาษาอังกฤษ)
FK Pelister Official website (ในภาษามาซิโดเนีย)
Michael Cvetkovski Official Website (ในภาษาอังกฤษ)
Twitter Official Michael Cvetkovski (ในภาษาอังกฤษ)
Viareggio Cup World Football Tournament Coppa Carnevale 2008 (ในภาษาอังกฤษ)
Persebaya 1927 (ในภาษาอินโดนีเซีย)
Yangon United เก็บถาวร 2019-10-18 ที่ เวย์แบ็กแมชชีน (ในภาษาอังกฤษ)
FC Belasica (ในภาษามาซิโดเนีย)
FC Bari Official site
ไอเอ็นจี

| --- | --- |

สำนักงานใหญ่ในอัมสเตอร์ดัม เนเธอร์แลนด์
ประเภท: บริษัทมหาชนจำกัด
การซื้อขาย: ยูโรเน็กซต์: INGA   NYSE: ING 
ISIN: NL0011821202 
อุตสาหกรรม: บริการการเงิน
ก่อตั้ง: ค.ศ. 1991 จากการควบรวม  (ก่อตั้ง ค.ศ. 1743 ในชื่อ Kooger Doodenbos)
สำนักงานใหญ่: อัมสเตอร์ดัม, เนเธอร์แลนด์
พื้นที่ให้บริการ: ทั่วโลก
บุคลากรหลัก: ราล์ฟ ฮาเมอร์ส (CEO) ธเนศ ภู่ตระกูล (CFO) ฮันส์ ไวเยอร์ส (ประธานคณะกรรมการที่ปรึกษา)
ผลิตภัณฑ์: ธนาคารลูกค้ารายย่อย(Retail banking) ธนาคารเสมือนจริง(Direct banking) ธนาคารลูกค้าสินทรัพย์สูง(Private banking) ธนาคารลูกค้ารายใหญ่(Wholesale banking) วาณิชธนกิจ ธนาคารพาณิชย์ การประกันภัย การบริหารทรัพย์สิน
รายได้: 18.08 พันล้านยูโร(2018)
รายได้จากการดำเนินงาน: 8.01 พันล้านยูโร(2018)
รายได้สุทธิ: 4.70 พันล้านยูโร(2018)
สินทรัพย์: 887 พันล้านยูโร(2018)
ส่วนของผู้ถือหุ้น: 51 พันล้านยูโร(2018)
พนักงาน: 54,000 (2018)
เว็บไซต์: ing.com
ไอเอ็นจี (ดัตช์: Internationale Nederlanden Groep (ING); อังกฤษ: International Netherlands Group) เป็นบริษัทเนเธอร์แลนด์ที่ให้บริการด้านการธนาคาร การเงิน ประกันภัย และการบริหารสินทรัพย์ มีสำนักงานใหญ่อยู่ที่กรุงอัมสเตอร์ดัม มีมูลค่าสินทรัพย์รวม 1.1 ล้านล้านดอลลาร์สหรัฐนับว่าเป็นหนึ่งในธนาคารที่ใหญ่ที่สุดของโลก มีเครือข่ายธนาคารมากกว่า 30 ธนาคารทั่วโลก ถูกจัดอยู่ใน 10 อันดับแรกของบริษัทที่ใหญ่ที่สุดในยุโรปเมื่อวัดจากรายได้ เมื่อปี ค.ศ. 2018 มีลูกค้ากว่า 38.4 ล้านคนใน 40 ประเทศ สัญลักษณ์รูปสิงโตของบริษัทสื่อถึงจุดกำเนิดจากเนเธอร์แลนด์
ประวัติ

ไอเอ็นจี กำเนิดมาจากการควบรวมระหว่างบริษัทประกันยักษ์ใหญ่ของเนเธอร์แลนด์และกิจการธนาคารของรัฐบาลเนเธอร์แลนด์
ประวัติ > ธุรกิจประกัน

เมื่อปี ค.ศ. 1845 มีการก่อตั้งบริษัทประกันอัคคีภัยแห่งเนเธอร์แลนด์ปี 1845 (Assurantie Maatschappij tegen Brandschade de Nederlanden van 1845) ขึ้น และกิจการเติบโตจนมี 139 สาขาทั้งในและนอกเนเธอร์แลนด์ในปี ค.ศ. 1900 จากนั้นมีการเปลี่ยนชื่อเป็น บริษัทเนเธอร์แลนด์ปี 1845 (De Nederlanden van 1845) ในอีกด้านหนึ่ง มีการก่อตั้งธนาคารประกันชีวิตแห่งชาติ (Nationale Levensverzekerings Bank) ขึ้นที่เมืองรอตเทอร์ดามเมื่อปี ค.ศ. 1863 บริษัทสองแห่งนี้ได้ควบรวมกิจการกันและตั้งเป็นบริษัทประกันเนเธอร์แลนด์แห่งชาติ (Nationale-Nederlanden) ขยายกิจการอย่างรวดเร็วในทศวรรษ 1970 และ 1980
ประวัติ > ธุรกิจธนาคาร

ในปี ค.ศ. 1881 รัฐบาลเนเธอร์แลนด์ได้ตั้งระบบเงินฝากไปรษณีย์ขึ้นในชื่อ Rijkspostspaarbank เพื่อส่งเสริมให้ลูกจ้างเก็บออม สี่สิบปีต่อมามีการขยายธุรกิจสู่การใช้เช็คสั่งจ่าย (Postcheque) และระบบหักผ่านบัญชี (Giro) เพื่อให้ครอบครัวของลูกจ้างสามารถชำระเงินผ่านไปรษณีย์ได้
อีกด้านหนึ่ง รัฐบาลเนเธอร์แลนด์ได้ปรับโครงสร้างระบบธนาคารของเนเธอร์แลนด์ขึ้นใหม่ นำไปสู่การตั้ง ธนาคารเพื่อชนชั้นกลางเนเธอร์แลนด์ (Nederlandsche Middenstands Bank หรือ NMB) ขึ้นเพื่อดูแลเงินฝากของลูกค้ารายย่อยในเนเธอร์แลนด์และในต่างประเทศ ก่อตั้งเมื่อปี ค.ศ. 1927
ในปี ค.ศ. 1986 มีการแปรรูปธนาคารไปรษณีย์ให้เป็นเอกชน ตั้งบริษัทในชื่อ บริษัทโปสต์บังก์จำกัด (Postbank N.V.) ก่อนที่อีกสามปีต่อมาจะควบรวมกับ NMB ก่อตั้งเป็น เอ็นเอ็มเบ โปสต์บังก์ กรุ๊ป (NMB Postbank Groep)
ประวัติ > การควบรวมกิจการ

ในปี ค.ศ. 1991 ธุรกิจธนาคารของเอ็นเอ็มเบ โปสต์บังก์ กรุ๊ป และธุรกิจประกันของบริษัทประกันเนเธอร์แลนด์แห่งชาติควบรวมกิจการกันและก่อตั้งเป็นบริษัท อิเอ็นเคกรุ๊ป หรือ ING Group ในภาษาอังกฤษ
ประวัติ > การขยายกิจการ

นับตั้งแต่ก่อตั้ง ไอเอ็นจีได้เข้าซื้อกิจการของบริษัทการเงินและประกันอีกหลายแห่ง ได้แก่ Parcom, Wellington, Barings, Equitable of Iowa, Furman Selz, Bank Mendes Gans, Guardian, Clarion, Bank Brussels Lambert, Canadian Group Underwriters, Aetna, ReliaStar, Seguros Comercial América, Bank Śląski, DiBa, Allianc of Canada และ Rodamco Asia

อาคาร ING House อดีตสำนักงานใหญ่ในอัมสเตอร์ดัม
กีแยตช์

กีแยตช์ (โปแลนด์: Kietrz) เป็นเมืองทางตะวันตกเฉียงใต้ของประเทศโปแลนด์ อยู่ในเขตจังหวัดออปอแล ห่างจากเมืองกวุปต์ชึตแซ 20 กิโลเมตร และมีพรมแดนติดกับสาธารณรัฐเช็ก มีเนื้อที่ 18.87 ตารางกิโลเมตร ในปี ค.ศ. 2007 มีประชากร 6,366 คน
แหล่งข้อมูลอื่น

Jewish Community in Kietrz on Virtual Shtetl
50°05′N 18°00′E﻿ / ﻿50.083°N 18.000°E﻿ / 50.083; 18.000
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  เช็กเกีย
การอล ลีแนตตือ

| 0 | 1 | 2 | 3 |
| --- | --- | --- | --- |
 ลีแนตตือในปี ค.ศ. 2014
ข้อมูลส่วนตัว
ชื่อเต็ม:  การอล ลีแนตตือ
วันเกิด:   (1995-02-02) 2 กุมภาพันธ์ ค.ศ. 1995 (29 ปี)
สถานที่เกิด:  ชญิน โปแลนด์
ส่วนสูง:  1.76 m (5 ft 9 1⁄2 in)
ตำแหน่ง:  กองกลาง
ข้อมูลสโมสร
สโมสรปัจจุบัน:  โตรีโน
หมายเลข:  77
สโมสรเยาวชน
:  Sokół Damasławek
2006–2012:  แลคปอซนัญ
สโมสรอาชีพ*
| ปี |  ทีม |  ลงเล่น |  (ประตู) |
| 2012–2016 |  แลคปอซนัญ |  93 |  (6) |
| 2016–2020 |  ซัมป์โดเรีย |  124 |  (11) |
| 2020– |  โตรีโน |  29 |  (1) |
ทีมชาติ‡
|  |  โปแลนด์ อายุไม่เกิน 15 ปี |  4 |  (0) |
| 2011–2012 |  โปแลนด์ อายุไม่เกิน 17 ปี |  12 |  (1) |
| 2012 |  โปแลนด์ อายุไม่เกิน 19 ปี |  6 |  (0) |
| 2013–2017 |  โปแลนด์ อายุไม่เกิน 21 ปี |  8 |  (0) |
| 2014– |  โปแลนด์ |  32 |  (2) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 25 พฤษภาคม ค.ศ. 2018 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 23 มีนาคม ค.ศ. 2018
การอล ลีแนตตือ (โปแลนด์: Karol Linetty; เกิด 2 กุมภาพันธ์ ค.ศ. 1995) เป็นนักฟุตบอลชาวโปแลนด์ ปัจจุบันเล่นในตำแหน่งกองกลางให้กับซัมป์โดเรีย และทีมชาติโปแลนด์
แหล่งข้อมูลอื่น

ข้อมูลของ การอล ลีแนตตือ ที่ ซ็อกเกอร์เวย์
| ด ค กรายชื่อนักกีฬาทีมชาติโปแลนด์ – ฟุตบอลชิงแชมป์แห่งชาติยุโรป 2016 |
| --- | --- | --- |
|  1 ชแชนส์นือ  2 ปัซดัน  3 แยนด์แชย์ตชึก  4 ชอแนก  5 ม็อญตชึญสกี  6 ยอดวอวีแยตส์  7 มีลิก  8 ลีแนตตือ  9 แลวันดอฟสกี (c)  10 กรือคอเวียก  11 กรอชิตสกี  12 บอรุค  13 สแตมปิญสกี  14 วัฟชือญัก  15 กลิก  16 บวัชต์ชือกอฟสกี  17 แปชกอ  18 ซาลามอน  19 แชลิญสกี  20 ปิชต์แชก  21 กาปุสต์กา  22 ฟาเบียญสกี  23 สตาชึญสกี  ผู้ฝึกสอน: นาเวากา  |  1 ชแชนส์นือ  2 ปัซดัน  3 แยนด์แชย์ตชึก  4 ชอแนก  5 ม็อญตชึญสกี  6 ยอดวอวีแยตส์  7 มีลิก  8 ลีแนตตือ  9 แลวันดอฟสกี (c)  10 กรือคอเวียก  11 กรอชิตสกี  12 บอรุค  13 สแตมปิญสกี  14 วัฟชือญัก  15 กลิก  16 บวัชต์ชือกอฟสกี  17 แปชกอ  18 ซาลามอน  19 แชลิญสกี  20 ปิชต์แชก  21 กาปุสต์กา  22 ฟาเบียญสกี  23 สตาชึญสกี  ผู้ฝึกสอน: นาเวากา  |  |
| ด ค กรายชื่อนักกีฬาทีมชาติโปแลนด์ – ฟุตบอลโลก 2018 |
| --- | --- | --- |
|  1 ชแชนส์นือ  2 ปัซดัน  3 แยนด์แชย์ตชึก  4 ชอแนก  5 แบดนาแร็ก  6 กูรัลสกี  7 มีลิก  8 ลีแนตตือ  9 แลวันดอฟสกี (c)  10 กรือคอเวียก  11 กรอชิตสกี  12 เบียวกอฟสกี  13 รือบุส  14 แตออดอร์ตชึก  15 กลิก  16 บวัชต์ชือกอฟสกี  17 แปชกอ  18 แบแรชึญสกี  19 แชลิญสกี  20 ปิชต์แชก  21 กูชาวา  22 ฟาเบียญสกี  23 กอฟนัตสกี  ผู้ฝึกสอน: นาเวากา  |  1 ชแชนส์นือ  2 ปัซดัน  3 แยนด์แชย์ตชึก  4 ชอแนก  5 แบดนาแร็ก  6 กูรัลสกี  7 มีลิก  8 ลีแนตตือ  9 แลวันดอฟสกี (c)  10 กรือคอเวียก  11 กรอชิตสกี  12 เบียวกอฟสกี  13 รือบุส  14 แตออดอร์ตชึก  15 กลิก  16 บวัชต์ชือกอฟสกี  17 แปชกอ  18 แบแรชึญสกี  19 แชลิญสกี  20 ปิชต์แชก  21 กูชาวา  22 ฟาเบียญสกี  23 กอฟนัตสกี  ผู้ฝึกสอน: นาเวากา  |  |
| ด ค กรายชื่อนักกีฬาทีมชาติโปแลนด์ – ฟุตบอลชิงแชมป์แห่งชาติยุโรป 2020 |
| --- | --- | --- |
|  1 ชแชนส์นือ  2 ปียอนต์กอฟสกี  3 ดาวีดอวิตช์  4 แกญจอรา  5 แบดนาแร็ก  6 กอซวอฟสกี  8 ลีแนตตือ  9 แลวันดอฟสกี (c)  10 กรือคอเวียก  11 ชฟีแดร์สกี  12 สกอรุปสกี  13 รือบุส  14 กลิค  15 กลิก  16 มอแดร์  17 ปวาแคตา  18 แบแรชึญสกี  19 ฟรังกอฟสกี  20 แชลิญสกี  21 ยุชเวียก  22 ฟาเบียญสกี  23 กอฟนัตสกี  24 ชฟีแยร์ตช็อก  25 แฮลิก  26 ปูคัตช์  ผู้ฝึกสอน: โซซา  |  1 ชแชนส์นือ  2 ปียอนต์กอฟสกี  3 ดาวีดอวิตช์  4 แกญจอรา  5 แบดนาแร็ก  6 กอซวอฟสกี  8 ลีแนตตือ  9 แลวันดอฟสกี (c)  10 กรือคอเวียก  11 ชฟีแดร์สกี  12 สกอรุปสกี  13 รือบุส  14 กลิค  15 กลิก  16 มอแดร์  17 ปวาแคตา  18 แบแรชึญสกี  19 ฟรังกอฟสกี  20 แชลิญสกี  21 ยุชเวียก  22 ฟาเบียญสกี  23 กอฟนัตสกี  24 ชฟีแยร์ตช็อก  25 แฮลิก  26 ปูคัตช์  ผู้ฝึกสอน: โซซา  |  |
กูรา

กูรา
กูรา (โปแลนด์: Góra) เป็นเมืองทางตะวันตกของประเทศโปแลนด์ ห่างจากเมืองวรอตสวัฟ 69 กิโลเมตร อยู่ในเขตจังหวัดดอลนือชล็อนสก์ มีเนื้อที่ 13.65 ตารางกิโลเมตร ในปี ค.ศ. 2006 มีประชากร 12,574 คน เมื่อเดือนมกราคม ค.ศ. 1741 เมืองถูกยึดครองโดยราชอาณาจักรปรัสเซีย
แหล่งข้อมูลอื่น

Góra's official website
Jewish Community in Góra เก็บถาวร 2016-03-04 ที่ เวย์แบ็กแมชชีน on Virtual Shtetl
Guhrau Gora Pictures เก็บถาวร 2013-06-02 ที่ เวย์แบ็กแมชชีน
51°40′N 16°33′E﻿ / ﻿51.667°N 16.550°E﻿ / 51.667; 16.550
| ฐานข้อมูลการควบคุมรายการหลักฐาน  |
| --- | --- |
ประจำชาติ:  เยอรมนี 
ภูมิศาสตร์:  มิวสิกเบรนซ์ พื้นที่
กาลิช

| กาลิช |
| --- | --- |
   ธง ตราอาร์ม
กาลิช
พิกัด: 51°45′27″N 18°4′48″E﻿ / ﻿51.75750°N 18.08000°E﻿ / 51.75750; 18.08000
ประเทศ:  โปแลนด์
จังหวัด: วีแยลกอปอลสกา
พื้นที่
 • ทั้งหมด: 69.42 ตร.กม. (26.80 ตร.ไมล์)
ประชากร (2014)
 • ทั้งหมด: 103,738 คน
 • ความหนาแน่น: 1,500 คน/ตร.กม. (3,900 คน/ตร.ไมล์)
เว็บไซต์: http://www.kalisz.pl
กาลิช (โปแลนด์: Kalisz) เป็นเมืองทางตะวันออกเฉียงใต้ของประเทศโปแลนด์ อยู่ในเขตจังหวัดวีแยลกอปอลสกา มีเนื้อที่ 69.42 ตารางกิโลเมตร ในปี ค.ศ 2014 มีประชากร 103,738 คน
ในปี ค.ศ. 1975 หลังจากแอดวาร์ต กีแยแร็กได้ปฏิรูปการปกครองท้องถิ่น เมืองกาลิชได้กลายเป็นเมืองหลักของจังหวัดกาลิช และจังหวัดได้ถูกยกเลิกในปี ค.ศ. 1998
ในปี ค.ศ. 1992 กาลิชกลายเป็นที่ตั้งของมุขมณฑลเฉพาะกิจการของคริสตจักรคาทอลิกและกาลิช
แหล่งข้อมูลอื่น

คู่มือการท่องเที่ยว Kalisz จากวิกิท่องเที่ยว (ในภาษาอังกฤษ)
Official website เก็บถาวร 2012-01-21 ที่ เวย์แบ็กแมชชีน (อังกฤษ)
Kalisz City Guide เก็บถาวร 1999-11-10 ที่ เวย์แบ็กแมชชีน (อังกฤษ)
51°46′N 18°05′E﻿ / ﻿51.767°N 18.083°E﻿ / 51.767; 18.083
กาซูมาร์ตซู

| กาซูมาร์ตซู ชีสเน่า |
| --- | --- |

ประเทศถิ่นกำเนิด:   อิตาลี  ฝรั่งเศส 
เขต/เมือง:   ซาร์ดิญญา  กอร์ซีกาใต้ (ในรูปแบบอื่น ๆ) 
นม: แกะ
พาสเจอไรส์: ไม่
เนื้อสัมผัส: นุ่ม
หมัก: 3 เดือน
การรับรอง: ไม่มี
 สื่อที่เกี่ยวข้องที่คอมมอนส์
กาซูมาร์ตซู (ซาร์ดิเนีย: Casu martzu (เสียงอ่านภาษาซาร์ดิเนีย: [ˈkazu ˈmaɾtsu]; แปลตรงตัวว่า 'ชีสเน่า') หรือชื่ออื่น กาซูมาร์ซู (ซาร์ดิเนีย: casu marzu), กาซูโมดเด (ซาร์ดิเนีย: casu modde), กาซูกุนดีดู (ซาร์ดิเนีย: casu cundídu) และ กาซูฟราซีกู (ซาร์ดิเนีย: casu fràzigu) เป็นชีสซาร์ดิญญาผลิตจากนมแกะ ซึ่งภายในมีส่วนประกอบของหนอนแมลงวัน ส่วน กัสจูเมร์ซู (ซาร์ดิเนีย: casgiu merzu) ซึ่งมีลักษณะคล้ายกัน มีผลิตเช่นกันในแถบกอร์ซีกาใต้ เช่น ที่ซาร์เตเน
กาซูมาร์ตซูเป็นการต่อยอดมาจากเปอกอรีโน โดยข้ามเกินการหมักไปเป็นการย่อยสลาย ซึ่งเกิดจากการย่อยอาหารของตัวอ่อนแมลงวันชีสในแฟมิลี Piophilidae ในการผลิตชีส ตัวอ่อนหนอนแมลงวันจะถูกผสมเข้าในชีส เพื่อให้เกิดการหมักและการสลายไขในระดับที่มากกว่าการทำชีสทั่วไป เนื้อสัมผัสของชีสมีความนุ่ม และมีของเหลว (เรียกว่า làgrima แปลว่า "น้ำตา") ไหลหยดออกมา ตัวอ่อนหนอนแมลงวันเหล่านี้มีลักษณะตัวขาวโปร่งแสง ขนาดความยาวประมาณ 8 มิลลิเมตร
การรับประทาน

ผู้เชี่ยวชาญด้านการกินของชาวซาร์ดิญญาเชื่อว่าชีสจะไม่ปลอดภัยต่อการบริโภคถ้าหนอนแมลงวันในชีสตาย ฉะนั้นจึงมีการบริโภคชีสในสถานะที่ยังคงมีหนอนแมลงวันตัวเป็น ๆ อยู่เท่านั้น ส่วนในกรณีที่นำไปแช่ตู้เย็นทำให้หนอนแมลงวันตายก็เป็นที่อนุโลมให้บริโภคได้ เมื่อการหมักชีสนานพอจะสามารถตัดเป็นแผ่น ๆ เพื่อทานบนขนมปังแบบซาร์ดิญญา  ปาเนการาเซา และเสิร์ฟคู่ไวน์แดงที่มีฤทธิ์แรง เช่น กันโนเนา ชาวซาร์ดิญญาเชื่อกันว่ากาซูมาร์ตซูเป็นยากระตุ้นความกำหนัด ซึ่งมาจากการสังเกตพบว่าตัวอ่อนหนอนแมลงวันในชีสสามารถดีดตัวขึ้นไปได้สูงถึง 15 เซนติเมตรในอากาศหากถูกรบกวน ในการกินกาซูมาร์ซูในรูปแซนด์วิช (ประกบด้วยขนมปัง) จึงต้องใช้มือบีบกดกันไม่ให้หนอนเหล่านี้ดีดตัวออกมา ส่วนผู้ที่เลือกไม่ทานหนอนแมลงวันสามารถนำชีสไปใส่ในถุงกระดาษปิดสนิท หนอนแมลงวันในนั้นจะดิ้นขาดอากาศเป็นเสียง "แปะ แปะ" และเมื่อเสียงนี้เงียบลงก็หมายความว่าชีสสามารถกินได้เพราะหนอนแมลงวันตายหมดแล้ว
ข้อกังวลเรื่องสุขภาพ

นักวิทยาศาสตร์อาหารบางส่วนระบุว่าหนอนแมลงวันสามารถทนทานกรดในกระเพาะอาหารและอาศัยอยู่ในลำไส้ต่อไปได้ นำไปสู่สภาวะที่เรียกว่าซูโดมัยเอียซิส (pseudomyiasis) ซึ่งเคยมีรายงานกรณีผู้ป่วยด้วยภาวะดังกล่าวจากหนอน P. casei แล้ว
ชีสกาซูมาร์ตซูเป็นสิ่งผิดกฎหมายและหากฝ่าฝืนอาจถูกปรับอย่างหนักเนื่องมาจากข้อกำหนดเกี่ยวกับอาหารและความปลอดภัยของสหภาพยุโรป ชาวซาร์ดิญญาบางส่วนจึงทำการผลิตและจำหน่ายผ่านตลาดมืดแทน ซึ่งราคาขายอาจสูงถึงมากกว่าสองเท่าของชีสเปอกอรีโนที่น้ำหนักเท่ากัน ข้อมูลปี ค.ศ. 2019 ประมาณการณ์การลักลอบผลิตและจำหน่ายกาซูมาร์ตซูอยู่ที่ 100 ตัน มูลค่า 2–3 ล้านยูโร ต่อปี นอกจากนี้ชีสนี้ยังเป็นสิ่งผิดกฎหมายในสหรัฐเช่นกัน
วิธีการผลิตชีสกาซูมาร์ตซูแบบดั้งเดิมยังคงมีปรากฏในเอกสารทางการของรัฐบาลซาร์ดิญญา
ในปี ค.ศ. 2005 เคยมีความร่วมมือระหว่างผู้ผลิตชีสกับนักวิจัยจากมหาวิทยาลัยซัสซารีเพื่อพัฒนาการผลิตชีสที่ได้มาตรฐานความปลอดภัยอาหาร โดยหวังว่าจะสามารถจำหน่ายชีสนี้โดยถูกต้องตามกฎหมายได้
โรเคียร์ ฟัน เดอร์ไวเดิน

โรเคียร์ ฟัน เดอร์ไวเดิน ภาพโดยคอร์เนลิส คอร์ต ค.ศ. 1572
โรเคียร์ ฟัน เดอร์ไวเดิน (ดัตช์: Rogier van der Weyden) หรือ รอฌีเย เดอ เลอ ปัสตูร์ (ฝรั่งเศส: Rogier de le Pasture; ค.ศ. 1399/1400 - 18 มิถุนายน ค.ศ. 1464) เป็นจิตรกรคนสำคัญของจิตรกรรมเนเธอร์แลนด์เริ่มแรกของประเทศเนเธอร์แลนด์ในคริสต์ศตวรรษที่ 15 เขาเป็นผู้มีความเชี่ยวชาญทางการเขียนภาพสีน้ำมันและการเขียนบานพับภาพ
ชีวิต

รอฌีเย เดอ เลอ ปัสตูร์ เกิดที่ตูร์แน (ปัจจุบันอยู่ในประเทศเบลเยียม) ระหว่างปี ค.ศ. 1399 ถึงปี ค.ศ. 1400 พ่อและแม่ของเขาชื่อ อ็องรี เดอ เลอ ปัสตูร์ และอาแญ็ส เดอ วาเทรโล อ็องรีและอาแญ็สมาตั้งหลักแหล่งอยู่ที่ตูร์แนก่อนที่รอฌีเยจะเกิด พ่อของรอฌีเยเป็นช่างทำมีด ในปี ค.ศ. 1426 รอฌีเยแต่งงานกับเอลีซาเบต โคฟฟาร์ต ผู้เป็นลูกสาวของช่างทำรองเท้าจากบรัสเซลส์ ทั้งคู่มีลูกด้วยกัน 4 คน สองคนแรกคือ กอร์เนลียึส (ซึ่งต่อมาบวชเป็นพระคาร์ทูเซียน) และมาร์กาเรตา ก่อนวันที่ 21 ตุลาคม ค.ศ. 1435 รอฌีเยกับครอบครัวก็ย้ายไปบรัสเซลส์ซึ่งเป็นที่เกิดลูกสองคนหลังคือปีเตอร์และยัน ตั้งแต่วันที่ 2 มีนาคม ค.ศ. 1436 รอฌีเยก็ได้รับแต่งตั้งให้เป็น "ช่างเขียนประจำเมืองบรัสเซลส์" ซึ่งเป็นตำแหน่งที่มีหน้ามีตาเพราะในเวลานั้นบรัสเซลส์เป็นที่ตั้งของราชสำนักของดุ๊กแห่งเบอร์กันดี ในโอกาสนั้นเขาก็เปลี่ยนชื่อจากภาษาฝรั่งเศส "รอฌีเย เดอ เลอ ปัสตูร์" ไปเป็นภาษาดัตช์ "โรเคียร์ ฟัน เดอร์ไวเดิน"
การฝึกงาน

หลักฐานที่ปรากฏกล่าวว่าตูร์แนมอบไวน์เป็นค่าครูให้แก่ครูบานามว่า "ครูรอฌีเย เดอ เลอ ปัสตูร์" เมื่อวันที่ 17 มีนาคม ค.ศ. 1426 แต่มาเมื่อถึงวันที่ 5 มีนาคม ค.ศ. 1427 บันทึกของชมรมช่างเขียนกล่าวว่า รอฌีเย เดอ เลอ ปัสตูร์ เข้าฝึกงานกับโรงฝึกงานของโรเบิร์ต กัมปินพร้อมกับฌัก ดาแร (Jacques Daret) ห้าปีต่อมาเมื่อวันที่ 1 สิงหาคม ค.ศ. 1432 รอฌีเย เดอ เลอ ปัสตูร์ก็ได้รับตำแหน่งเป็น มาสเตอร์ หรือจิตรกรเต็มตัว แต่ก็เป็นที่สงสัยกันว่า ผู้ฝึกงานของกัมปินชื่อ "รอเฌอแล" (Rogelet) จะเป็นคนคนเดียวกับมาสเตอร์รอฌีเยผู้ได้รับไวน์เป็นค่าครูเมื่อปี ค.ศ. 1426 หรือไม่ และระหว่างปี ค.ศ. 1426 ถึงปี ค.ศ. 1427 โรเคียร์ (รอฌีเย) มีอายุได้ยี่สิบปีกว่าและแต่งงานแล้ว ซึ่งเมื่อคำนึงถึงอายุผู้ฝึกงานกันแล้วทำให้สันนิษฐานกันว่า รอเฌอแลน่าจะเป็นจิตรกรที่อายุน้อยกว่าที่มีชื่อเดียวกัน แต่ในระหว่างทศวรรษที่ 1420 ระบบการปฏิบัติงานของชมรมช่างเขียนที่เมืองตูร์แนออกจะมีปัญหา ฉะนั้นอาจจะเป็นไปได้ว่าการฝึกงานเมื่ออายุมากกว่าปกติของโรเคียร์ (รอฌีเย)/รอเฌอแล อาจจะเป็นเพียงหลักฐานที่เป็นไปตามกฎหมายเท่านั้น นอกจากนั้นฌัก ดาแรเองก็มีอายุราวยี่สิบปีกว่าและพักพิงและทำงานอยู่กับกัมปินมาอย่างน้อยก็ร่วมยี่สิบปี ข้อสันนิษฐานอีกข้อหนึ่งก็คืออาจจะเป็นไปได้ว่าโรเคียร์อาจจะได้รับแต่งตั้งให้เป็นจิตรกรเต็มตัวมาก่อนหน้านั้นแล้ว และไวน์ที่ได้รับก็อาจจะเป็นการฉลองโอกาสที่ได้รับการแต่งตั้งในตำแหน่งนั้น นอกไปจากนั้นแล้วเมื่อคำนึงถึงลักษณะ คุณภาพ และองค์ประกอบของงานที่สมบูรณ์แบบของโรเคียร์แล้วก็เป็นอีกข้อหนึ่งที่สนับสนุนประเด็นการสันนิษฐานข้อหลังนี้ สถานะทางสังคมและทางสติปัญญาในบั้นปลายชีวิตของโรเคียร์ก็ดูจะเหนือกว่าการเป็นเพียงช่างในสมัยนั้น โดยทั่วไปแล้วลักษณะงานที่เกี่ยวข้องกับงานที่บันทึกไว้ของฌัก ดาแร และงานเขียนที่ว่ากันว่าเป็นงานของโรเบิร์ต กัมปินและโรเคียร์ ฟัน เดอร์ไวเดินทำให้สันนิษฐานกันว่าโรเคียร์ ฟัน เดอร์ไวเดินเป็นลูกศิษย์ของโรเบิร์ต กัมปิน
อาชีพ

หลังจากที่ไปตั้งหลักฐานอยู่ที่บรัสเซลส์แล้ว โรเคียร์ก็เริ่มสร้างชื่อเสียงจนในที่สุดก็กลายเป็นจิตรกรคนสำคัญคนหนึ่งของยุโรป ซึ่งจะเห็นได้จากหลักฐานของอสังหาริมทรัพย์และการลงทุนต่าง ๆ ที่โรเคียร์เป็นเจ้าของ นอกจากนั้นก็ยังมีหลักฐานปรากฏว่าโรเคียร์มีความสนิทสนมกับเจ้านายและคนสำคัญต่าง ๆ ในยุโรปจะเห็นได้จากงานภาพเหมือนของดุ๊กแห่งเบอร์กันดีหลายองค์ รวมทั้งพระญาติพระวงศ์ ข้าราชสำนัก และบุคคลผู้มีฐานะร่ำรวยและมีอำนาจในเวลานั้น
งานแท่นบูชามิราโฟลเรส (Miraflores Altarpiece) อาจจะเป็นงานที่รับจากพระเจ้าฆวนที่ 2 แห่งกัสติยา เพราะพระเจ้าฆวนทรงอุทิศให้สำนักสงฆ์แห่งมิราโฟลเรสในปี ค.ศ. 1445 ในปี ค.ศ. 1450 โรเคียร์อาจจะเดินทางไปแสวงบุญที่กรุงโรมที่ทำให้มีโอกาสได้ทำความคุ้นเคยกับศิลปินและผู้อุปถัมภ์ศิลปินชาวอิตาลี ซึ่งจะเห็นได้จากการที่สมาชิกในตระกูลเอสเตและตระกูลเมดีชีจ้างให้โรเคียร์เขียนภาพหลายภาพ และบีอังกา มารีอา วิสกอนตี ดัชเชสแห่งมิลาน ถึงกับส่งซาเนตโต บูกัตโต (Zanetto Bugatto) ผู้เป็นช่างเขียนประจำสำนักไปบรัสเซลส์เพื่อให้ไปศึกษาการเขียนภาพกับโรเคียร์ ความมีชื่อเสียงของโรเคียร์ไปในประเทศต่าง ๆ ในยุโรปก็เพิ่มขึ้นเรื่อย ๆ ระหว่างคริสต์ทศวรรษ 1450 และ 1460 นักปราชญ์เช่นนิโคลัสแห่งคูส, ฟีลาเรเต และบาร์โตโลเมโอ ฟาซีโอ กล่าวสรรเสริญโรเคียร์อย่างเลิศลอยว่าเป็น ผู้ยิ่งใหญ่ที่สุด ในบรรดาจิตรกรทั้งหลาย
ลักษณะสำคัญของภาพเขียนโดยโรเคียร์ก็คือการที่ทำให้ผู้ดูรู้สึกสะเทือนอารมณ์ ซึ่งจะเห็นได้อย่างชัดเจนจากภาพเขียน "ชะลอร่างจากกางเขน" (พิพิธภัณฑ์ปราโด มาดริด ประเทศสเปน) ที่เชื่อกันว่าเขียนโดยโรเคียร์ตั้งแต่คริสต์ศตวรรษที่ 16 งานชิ้นนี้ผู้จ้างอาจจะเป็น "สมาคมนายขมังธนูแห่งนักบุญจอร์จ" (Saint Georges Guild of the crossbowmen) สำหรับวัด "Onze-Lieve-Vrouw van Ginderbuiten" ที่เลอเฟิน แต่นักวิชาการบางท่านเช่น มักซ์ ยอท. ฟรีดเลนเดอร์ (Max J. Friedländer) และเมื่อไม่นานมานี้ เฟลิกซ์ เทือร์เลอมันน์ (Felix Thürlemann) สันนิษฐานจากการเปรียบเทียบลักษณะงานว่าเป็นงานของโรเบิร์ต กัมปิน มิใช่โรเคียร์ ฟัน เดอร์ไวเดินตามที่สันนิษฐานกันมาก่อนหน้านั้น
อิทธิพล

ลักษณะงานที่เต็มไปด้วยชีวิตจิตใจและการแสดงออก และการเขียนเกี่ยวกับเรื่องศาสนาเป็นลักษณะการเขียนของโรเคียร์ที่มีอิทธิพลไปทั่วยุโรปไม่แต่จะเป็นฝรั่งเศสและเยอรมนีแต่ยังรวมไปถึงอิตาลีและสเปน ฮันส์ แม็มลิงเป็นจิตรกรที่ได้รับอิทธิพลโดยตรงจากโรเคียร์ แต่ก็ไม่มีหลักฐานใดที่กล่าวว่าแม็มลิงเป็นลูกศิษย์ของโรเคียร์ นอกไปจากนั้นโรเคียร์ก็ยังมีอิทธิพลต่อมาร์ติน โชนเกาเออร์ (Martin Schongauer) จิตรกรและช่างภาพพิมพ์โลหะชาวเยอรมันผู้มีผลงานไปทั่วยุโรปตอนปลายคริสต์ศตวรรษที่ 15
ดูเพิ่ม

สมัยฟื้นฟูศิลปวิทยา